রিজভী বলেন, মঙ্গলবার যুক্তরাজ্যের একটি অনুষ্ঠানে প্রধানমন্ত্রী শেখ হাসিনাকে বৃটেনের স্বনামধন্য টিভি চ্যানেল-ফোর এর পক্ষ থেকে বাংলাদেশে বিরোধী দল ও মতের ব্যক্তিদের নিখোঁজ হওয়া নিয়ে প্রশ্ন করলে তিনি প্রশ্নটি এড়িয়ে যান, কিছু বলেননি। কিন্তু বাংলাদেশে কিছু মিডিয়া এটাকে কিন্তু নিউজে নিয়ে আসেনি। তারা নিয়ে এসেছে প্রধানমন্ত্রী বলেছেন তারেক রহমানকে ফিরিয়ে আনা হবে। মানে কিভাবে গণমাধ্যমকে নিয়ন্ত্রণ করছে সরকার। গণতন্ত্র আজকে ধুলিসাৎ, আজকে মানুষের বাক স্বাধীনতা মৃত্যুপ্রায়, নাগরিক স্বাধীনতা ঠুকরে ঠুকরে কাঁদছে। বিরোধী দলের নেতা-কর্মীরা জেলখানায় না হলে আঁধারে-অন্ধাকারে পালিয়ে বেড়াচ্ছে। ঠিক সেই মুহুর্তে বাংলাদেশের কিছু গণমাধ্যম একেবারে নিলর্জ্জভাবে আত্মা বিক্রি করে দিয়েছে এই নির্দয় অবৈধ সরকারের কাছে। একটা জাতি যখন ভয়ংকরভাবে দুদর্শায় পড়ে তখন গণমাধ্যম একটা বিবেকের ভুমিকা পালন করে। আজকে সেই বিবেকের ভুমিকা নসাৎ হয়ে গেছে কিছু গণমাধ্যমের কাছ থেকে। তবে দেশের এরকম পরিস্থিতিতে যেসব গণমাধ্যম’ সাহসী ভুমিকা পালন করছে তাদের প্রতি ‘সংগ্রামী সালাম’ও জানান রিজভী